open-index/open-wikipedia-markdown huggingface dataset:
Boulders

thumb|240px|Boulders, naby Simonstad.
thumb|140px|’n Brilpikkewyn by Boulders.
**Boulders** is ’n beskutte strand wat uit inhamme van granietrotse (*boulders*) bestaan, vandaar die naam. Dit is naby Simonstad op die Kaapse Skiereiland geleë. Dit is ’n gewilde toeriste-aantrekking danksy ’n kolonie brilpikkewyne wat in 1982 daar nesgemaak het. Boulders is deel van die Tafelberg Nasionale Park.

Hierdie pikkewyne word net aan die kuslyn van Suider-Afrika aangetref (in Suid-Afrika en Namibië). Hulle is op die punt om uit te sterf en daarom is hulle onder beskerming van Kaapse Natuurbewaring.

Hoewel dit in ’n woongebied geleë is, is hierdie strand een van die min plekke waar hierdie kwesbare voëls, *Spheniscus demersus*, van naby gesien kan word terwyl hulle vrylik in ’n beskermde natuuromgewing rondloop. Van net twee broeipare in 1982 het die kolonie aangegroei tot sowat 3&nbsp;000 voëls. 

Die gebied word begrens deur inheemse bosse aan die een kant en die helder water van Valsbaai aan die ander. Dit bestaan uit verskeie klein, beskutte baaie, wat gedeeltelik omring word deur granietrotse van 540&nbsp;miljoen jaar oud.

## Verwysings 
## Eksterne skakels
*"Get to know the African Penguins at Boulders Beach"
Amalia Uys

**Amalia Uys**, gebore 14 Oktober 1984 op Springbok in die Noord-Kaap, is 'n Suid-Afrikaanse aktrise wat veral bekend is vir haar rol as San-Mari van Graan in die SABC 2 televisie-sepie, *7de Laan*.

Uys het matrikuleer aan Hoërskool Menlopark en in 2006 haar BA Drama-graad aan die Universiteit van Stellenbosch behaal. As nagraadse studie het Uys ook ŉ televisie-aanbiedingskurus onder leiding van die aktrise Elsabé Daneel geneem, dans beoefen by die *Royal Acadamy of Dance* tot en met Graad 8-vlak en drie opeenvolgende fotografiekursusse aan *Vega-kollege* geneem, vanaf 2009 tot 2011.

Na haar studies het sy na Johannesburg verhuis en 'n oudisie afgelê vir die rol van San-Mari in die sepie *7de Laan*. Uys het haar ook bekwaam om agter die skerms te werk en het die geleentheid gehad om die kostuumafdeling van die film *Broken Darkness* in 2017 te behartig. In 2017 was Uys ook die vervaardiger en produksiebestuurder van die film *Hunting Emma*.

## Film 
* *Vergeet my nie*; vertolk die rol van Thea (2020)
* *Blue Dress*; kortfilm; vertolk die rol van Claire (2019)
* *Relatief Jonk*; vertolk die hoofrol (2018)
* *Vat ŉ Kans*; vertolk ŉ ondersteunende rol (2018)
* *Die Skandaal*; vertolk ŉ ondersteunende rol (2018)
* *Skerm*; kortfilm; vertolk die rol van die vrou (2017)
* *Double Echo*; vertolk die rol van Michelle (2017)
* *Infidel*; kortfilm; vertolk die rol van die meisie (2016)
* *Sy Klink Soos Lente*; vertolk die rol van Linda (2016)
* *Sink*; vertolk die rol van Anja Fouché (2015)
* *Agent 2000: Die Laksman*; vertolk die rol van Juffrou Kieswetter (2014)
* *Klein Karoo*; vertolk die rol van Magriet (2013)

## Televisie 
* *Tuiskoms;* vertolk die rol van Fleur (2025)
* *Fynskrif*; vertolk die rol van Francine (2019)
* *Pasella*; veldaanbieder van die geselsprogram (2018 – 2019)
* *Spoorloos*; vertolk die rol van Lara (2018)
* *Hotel*; vertolk die rol van haarself (2017)
* *Bloedbroers*; vertolk die rol van Truida Naudé (2015)
* *Binnelanders*; vertolk die rol van Margot Brink (2015 – 2016)
* *The Comedy Central Roast*; gasspeler (2016)
* *Mooiloop*; vertolk die rol van haarself (2013)
* *Suidooster*; vertolk die rol van Ciska Venter (2013 – 2020)
* *Pandjieswinkelstories*; vertolk ŉ ondersteunende rol (2013)
* *7de Laan*; vertolk die rol van San-Mari van Graan (2008)
* *Gabriël*; vertolk die rol van Sunshine (2005)

## Teater 
* *Die Vrou Uit Die See*; vertolk ŉ ondersteunende rol; regie: Henry Mylne (2013)
* *Huis toe*; vertolk die hoofrol; regie: Henry Mylne (2013)
* *My Vrou Se Man Se Lyk Se As*; vertolk ŉ ondersteunende rol; regie: Henry Mylne (2012 – 2013)

## Persoonlike lewe 
In 2016 het Uys verloof geraak aan Shaun Golding en is die daaropvolgende jaar in Robertson in die Wes-Kaap getroud.

## Bronnelys 
* https://en.wikipedia.org/wiki/Amalia_Uys
* https://www.imdb.com/name/nm3246004/
* https://www.apm.co.za/artiste/amalia-uys-6/
* https://briefly.co.za/38373-amalia-uys-age-husband-wedding-parents-education-tv-shows-movies-instagram.html
* https://www.news24.com/Tags/People/amalia_uys
* https://www.tvsa.co.za/actors/viewactor.aspx?actorid=8754
* https://talent-etc.co.za/wp-content/uploads/2019/06/AMALIA-UYS-CV.pdf
Oranjekloof

thumb|240px|Oranjekloof vanuit die suide gesien.
**Oranjekloof** is deel van die Tafelberg Nasionale Park in Kaapstad, Suid-Afrika. 

Dit is geleë aan die noordekant van die Houtbaaivallei, net wes van Ceciliapark. Dit is ’n bewaringsgebied met beperkte toegang, want dit bestaan uit inheemse woude en bedreigde Skiereilandgraniet-fynbos.

## Skakels
Kwaggaprojek

[duimnael|240px|Rau-kwaggas van die projek in die dierekamp aan die hange van [Duiwelspiek in Kaapstad.]]
Die **Kwaggaprojek** is ’n poging deur ’n groep in Suid-Afrika om deur selektiewe teling ’n lyn van die bontsebra (*Equus quagga burchellii*) te herskep wat soos die uitgestorwe kwagga (*Equus quagga quagga*) lyk.

## Geskiedenis
duimnael|240px|’n Kwaggamerrie (1870).
In 1955 het die Duitse dierkundige Lutz Heck in sy boek *Großwild im Etoshaland* (*Grootwild in Etoshaland*) geskryf versigtige teling met die bontsebra (ook bontkwagga genoem) kan ’n dier tot gevolg hê wat soos die uitgestorwe kwagga lyk: ’n sebra met minder strepe en ’n bruinerige basiskleur. In 1971 het die Duitse natuurhistorikus Reinhold Rau verskeie museums in Europa besoek om na die kwaggaspesimens in hulle versamelings te kyk. Hy het besluit om weer die kwagga te teel. Rau het later verskeie dierkundiges en parkowerhede gekontak, maar hulle was oor die algemeen negatief, want die kwagga het geen oorlewende nageslag gehad nie en daarom is die genetiese samestelling van die dier nie in lewende sebras teenwoordig nie. Rau het nie van sy plan afgesien nie, want hy het geglo die kwagga was ’n subspesie van die bontsebra. In 1980 het molekulêre studies van ’n kwagga se mitochondriale DNS gewys dit was inderdaad ’n subspesie van die bontsebra.

Nadat die DNS-resultate van 1984 af in publikasies begin verskyn het, het ’n positiewer houding ontstaan jeens die kwaggateelprojek. In Maart 1986 is die projekkomitee gestig nadat invloedryke mense betrokke geraak het. In Maart 1987 is nege sebras uit die Etosha Nasionale Park in Namibië gekies en gevang. Hulle is op 24 April 1987 na ’n spesiaal geboude teelkamp op die natuurbewaringsplaas Vrolijkheid naby Robertson in Suid-Afrika gebring. Dit was die begin van die kwaggahertelingsprojek. Daar is voorgestel dat die diere met die ligste strepe "Rau-kwaggas" genoem word, beide uit erkenning vir Reinhold Rau se bydrae tot die projek en om die nuwe diere van die oorspronklike, uitgestorwe kwagga te onderskei.

In Maart 2016 het die Kwaggaprojek 116 diere op 10 plekke gehad, onder meer aan die laer hange van Duiwelspiek in Kaapstad. Van die 116 diere het ses individue tans ’n groot mate van ligter strepe.

Die doel is om sowat 50 sulke sebras na ’n beskermde gebied in hulle voormalige natuurlike habitat te skuif. Die huidige individue met ’n streeppatroon soos dié van ’n kwagga is Henry, Freddy, DJ14, Nina J, FD15 en Khumba.

## Verwysings 
## Skakels
* Die Kwaggaprojek
* Herlewing van die kwagga op Facebook
* "Nature: Restoring the Quagga"  (PBS)
* "Can we bring back a long-extinct animal?" (Slate)
* "Real Life Jurassic Park? Scientists claim to 'restore' extinct zebra" (ABC News)
Marc Lottering

**Marc Eugene Lottering** (gebore 4 Desember 1967) is ŉ Suid-Afrikaanse komediant van Kaapstad. Lottering is die seun van ŉ pastoor en het grootgeword in die Retreat woongebied van die Kaapse Vlakte. Nadat hy matrikuleer het, hy Drama studeer aan die Universiteit van Kaapstad, hy het sy studies gestaak om eerder ŉ regte te studeer, wat hy ook gestaak het as gevolg van sy liefde vir die vermaak.  Sy eerste opvoering was getiteld: *After the Beep* in 1997. Lottering is vir meer as 20 jaar in die vermaaklikheidsbedryf en het ook al oorsee opvoerings gedoen in Londen, Australië, Nieu-Seeland en Toronto.

In 2010 was Lottering deel van die *Bafunny Bafunny* opvoering by die Royal Albert Hall. In 2017 skryf hy ŉ musiekblyspel, met oorspronklike musiek, getiteld: *Aunty Merle the Musical*. Die uitvoering het vir drie seisoene in Kaapstad vertoon en was ook goed ontvang in 2019 in Johannesburg. In 2019 skryf hy die teks van die komedie, *Not A Musical*, wat vanaf Mei tot Junie in Johannesburg vertoon het en toe ook Kaapstad.

## Vertonings 
Alle tekste is self deur Lottering geskryf vir sy eenmanvertonings. *From the Cape Flats with Love* (2001), *Big Stakes and Slap Chips* (2002), *Hallelujah* (2006; 2007; 2008) en *Three Wiser Men* (2008; 2009) se regie is almal behartig deur David Kramer.

* *After the Beep* (1997)
* *One Singular Sin-Sation* (1998)
* *The Fourth Wise Man* (1999)
* *That’s Mister Lottering To You* (2000)
* *From the Cape Flats with Love* (2001)
* *Big Stakes and Slap Chips* (2002)
* *Three Songs and Some Jokes* (2003)
* *Say Cheese* (2004)
* *Crash* (2004)
* *Grootbek* (2004)
* *Hallelujah* (2006; 2007; 2008)
* *Three Wiser Men* (2008; 2009)
* *Naughty Forty* (2009; 2010)
* *Robinson Crusoe and the Pirates of the Carribean* (2010)

## Televisie 
Lottering het ook in verskeie televisieprogramme verskyn as homself waar hy meestal die aanbieding van programme behartig het. In Loitering in Jozi (2013) vertolk hy die rol van homself as akteur en sy tog om vanaf Kaapstad te trek na Johannesburg word gedokumenteer en op ŉ komiese wyse oorgedra.

* *Behind the Name*; Seisoen 1 (2007)
* *Going Nowhere Slowly*; Seisoen 4 (2003)
* *Hard Copy*; Seisoen 1 (2005)
* *Loitering in Jozi*; Seisoen 1 (2013)
* *My Story*; Seisoen 2 (2016)
* *Strictly Come Dancing*; Seisoen 6 (2013)

## Persoonlik 
In 2010 het Lottering en sy lewensmaat van tien jaar, Anwar McKay, getrou.

## Toekennings 
* Vita-toekenning: Beste Akteur in ŉ komedie (2001)
* Fleur du Cap-toekenning: Beste Uitvoering in ŉ Musiekblyspel (2000)
* Fleur du Cap-toekenning: Beste Uitvoering in ŉ Musiekblyspel vir *Say Cheese* (2000)
* Cape Times Teaternominasie: Beste Akteur in ŉ Musiekblyspel (1995)

## Bronnelys 
* https://peoplepill.com/people/marc-lottering/
* https://www.tvsa.co.za/actors/viewactor.aspx?actorid=9697
* https://informationcradle.com/marc-lottering/
* https://www.capetownmagazine.com/10-questions/10-questions-for-marc-lottering/201_22_19496
* http://capetowncomedy.com/portfolio/marc-lottering/
Sulette Thompson

**Sulette Thompson**, is ŉ Suid-Afrikaanse aktrise, wat bekend is vir haar rol as Suzie Bruwer in die televisiereeks, *Agter Elke Man*, vanaf 1985 tot 1988. In die televisiereeks, *Agter Elke Man*, was daar ŉ verskeidenheid karakters: welgesteld en die wat ŉ karige bestaan gevoer het, saamgegroepeer. Die dramareeks is as grensverskuiwend beskou in Suid-Afrika se televisiegeskiedenis en daarom was kykers ook baie lief vir die karakters omdat hulle kon identifiseer daarmee.

In 1982 het sy haar BA Drama-graad behaal aan die Noordwes Universiteit van Potchefstroom. In 1983 het Thompson ŉ jaarkontrak by Sukovs gehad om in verskeie produksies te kan speel en aan die einde van die termyn het sy vanaf 1983 tot 1996 as ŉ vryskut aktrise gewerk. Sedert Maart 1996 behartig sy die boekhouding van die akteursagentskap, *Thespians*.

## Film 
* *Molly en Wors*, vertolk die rol van Susan (2013)
* *Kampus: ŉ Varsity-Storie*; vertolk die rol van Heila (1986)
* *Tawwe Tienies*; vertolk die rol van die winkeleienaar (1984)

## Die Jare; vertolk die rol van Anita Slabbert (1984) 
* *Ampie*; vertolk die rol van Annetjie (1982)
* *Gazette*; vertolk die rol van du Plessis se dogter (1981)

## Televisie 
* *Gabriël*; vertolk die rol van Louisa (2005)
* *Plek van die Vleisvreters*; vertolk die rol van Dr. Van Pletzen (2004)
* *Hoekie vir Eensames*; vertolk die rol van Punkie (1986)
* *Agter Elke Man*; vertolk die rol van Suzie Bruwer (1985)

## Radio 
Thompson het ook rolle in radiovervolgverhale vertolk, onder andere:

* *Hartebreker*; geskryf deur Leon van Nierop vir Radio Sonder Grense (2018)
* *Môregloed*; geskryf deur Jo Klynhans vir Maroela Media (2018)

## Persoonlik 
Sulette en haar oorlede man, met wie sy 22 jaar getroud was, Hennie Cronjé, het vier kinders. Aan die einde van 2018 is Thompson weer getroud met Dieter Wiese en woon tans op ŉ kleinhoewe in Johannesburg.

## Lees ook 
* Agter Elke Man

## Bronnelys 
* https://www.tvsa.co.za/actors/viewactor.aspx?actorid=11688
* https://www.imdb.com/name/nm4346961/
* https://www.linkedin.com/in/sulette-thompson-37a42b87/
* https://www.netwerk24.com/Sarie/Bekendes/Ons-Praat-Met/agter-elke-man-wat-het-van-suzie-en-wessel-geword-20180118
Tierhoek se Loop

Die **Tierhoek se Loop** is 'n spruitjie wat noord van Kookhuis en Somerset-Oos in die Oos-Kaap van Suid-Afrika vloei. Dit is deel van die opvanggebied van die Groot-Visrivier.
Tyara

Die **Tyara** is 'n spruit wat suidwes van Fort Beaufort in die Oos-Kaap in Suid-Afrika vloei. Dit mond uit in die Koonaprivier en is deel van die opvanggebied van die Groot-Visrivier.
Eierstoel

duimnael|Eierstoel, in 1958 ontwerp deur Arne Jacobsen
Die **eierstoel** is in 1958 deur Arne Jacobsen vir die Radisson SAS- hotel in Kopenhagen, Denemarke, ontwerp. Dit word deur Republic of Fritz Hansen vervaardig. Die stoel het 'n staalraamwerk, en word met materiaal of leer gestoffeer. Die stoel is volgens die Modernisme-styl ontwerp.

Die eierstoel is volgens die tipiese Jacobsen-styl, in toonaangewende materiale van die tydperk, ontwerp.

Die stoel is vermoedelik deur Eero Saarinen se "Womb-stoel" geïnspireer, vanwaar dit 'n paar eienskappe ontleen het.

Die eierstoel is aan die swaanstoel, en tot 'n sekere mate ook aan verskeie van Jacobsen se laaghoutstoele soos die "7", die mierstoel, die sigaarstoel, die Grand Prix-stoel, die potstoel, die druppelstoel en die kameelperdstoel, verwant.

Die eierstoel (soos die swaanstoel) is ook as 'n bank-weergawe ontwerp. Terwyl die swaanbank nog in produksie is, is daar nog net 'n handvol eierrusbanke gemaak. 'n Paar is vir die Radisson Hotel gemaak, en 'n paar jaar gelede is 'n aantal as 'n "spesiale uitgawe" gemaak. Die prys was redelik hoog — ongeveer 400 000 DKK, wat gelykstaande is aan ongeveer VS$ 75 000.

Die beperkte produksie van die eierbank, behalwe vir die behoefte aan eksklusiwiteit, is te wyte aan 'n ontwerpfout. Die bank is te groot om met twee hele koeihuide te bedek - dit was wel moontlik met die eierstoel. Die gebruik van meer as een huid het 'n baie sigbare stiksel in die middel van die bank tot gevolg. Hierdie probleem kan egter opgelos word deur van materiaalstoffering eerder as leer gebruik te maak.

Volgens 'n artikel in *The New York Times*, is die eierstoel ook deur McDonald's, as deel van 'n hoë-konsep herontwerp van een van sy restaurante in Londen, gebruik. Verder word die eierstoel ook in 'n McDonald's-restaurant in Nørrebrogade, Kopenhagen, saam met ander meubels van Arne Jacobsen, hoewel sommige nabootsings is, gebruik.

Die eierstoel is in die eerste Britse 'Big Brother'-reeks in die sogenaamde dagboekkamer gebruik.

Die eierstoel word in die vertreksale van die nuut opgeknapte terminaal 2 op die San Francisco Internasionale Lughawe gebruik.

Daar is deesdae honderde verskillende soorte eierstoele, en hangende eierstoele, wat deur Arne Jacobsen se ontwerp geïnspireer is.

## Sien ook 
* Deens modern 
* Lys van Deense meubelontwerpers 
* Lys van stoele

## Verwysings 
## Eksterne skakels
Blourivier (Oos-Kaap, lat -33,22, long 26,92)

::*Vir ander spruite met dieselfde naam, sien die dubbelsinnigheidsbladsy by Blourivier.*

Die **Blourivier** is 'n spruit wat in die Oos-Kaap in Suid-Afrika vloei.
Mdizeni

Die **Mdizeni** is 'n rivier wat sentraal in die Oos-Kaap in Suid-Afrika vloei. Dit sluit aan by die Mnqaba om die Zalara te word, wat in die opvanggebied van die Keiskammarivier is.
Mlati

Die **Mlati** is 'n rivier, 'n linkersytak van die Keiskammarivier, wat in die Oos-Kaap in Suid-Afrika vloei.
Zalara

::''Moenie verwar word met die Zalala wat 'n sytak van die M'basherivier is nie.''

Die **Zalara** is 'n rivier wat in die suide van die Oos-Kaap in Suid-Afrika vloei. Sy sytakke die Mdizeni en die Mnqaba sluit bymekaar aan, en later mond dit uit in die Keiskammarivier.
Zalala

::''Moenie verwar word met die Zalara wat 'n sytak van die Keiskammarivier is nie.''

Die **Zalala** is 'n rivier wat in die ooste van die Oos-Kaap in Suid-Afrika vloei. Dit is 'n kleiner sytak van die M'basherivier.
Mtenturivier

Die **Mtentu** is 'n rivier wat in die historiese Pondoland in die ooste van die Oos-Kaap in Suid-Afrika vloei. Dit is 'n linker sytak van die M'basherivier.

## Sien ook 
* Nuwe Mtentu-brug op die N2 Wildekus-tolroete
Stormbergspruit

Die **Stormbergspruit** is 'n sytak van die Oranjerivier in die verre-noorde van die Oos-Kaap in Suid-Afrika.

## Sien ook 
* Lys van riviere in Afrika

## Eksterne skakel 
* Google-kaart van die Stormbergspruit se monding by Geonames.org (cc-by)
Ceciliapark

thumb|240px|Arendsnespiek, aan die suidekant van Ceciliapark.
**Ceciliapark** is deel van die Tafelberg Nasionale Park aan die laer oostelike hange van Tafelberg in Kaapstad, net suid van die Botaniese Tuin Kirstenbosch. 

Dit is vroeër vir kommersiële bosbou gebruik en was bekend as Ceciliawoud of , maar word nou beskerm as deel van die nasionale park.

## Verwysings 
## Skakels
Naudeshoekspruit

Die **Naudeshoekspruit** is 'n spruit wat in die Oos-Kaap, Suid-Afrika vloei. Dit is deel van die opvanggebied van die Groot-Visrivier.

## Eksterne skakel 
* Google-kaart van die Naudeshoekspruit se monding by Geonames.org (cc-by)
Peugeot 3008

regs|360px|duimnael|Tweede generasie **Peugeot 3008**
Die **Peugeot 3008** is 'n kompakte oorkruis SNV wat in Mei 2008 deur die Franse motorvervaardiger Peugeot onthul is en vir die eerste keer aan die publiek in Dubrovnik, Kroasië bekendgestel is. Dit is in April 2009 aan die mark vrygestel. 

Ondanks kritiek oor sy stilering, is die motortydskrifte vol lof vir die 3008. In Januarie 2010 het die Britse motortydskrif *What Car?* dit as die *Car of the Year* vir 2010 bekroon. Dit is ook in 2010 met Ierland se Semperit Irish Car of the Year bekroon. Die 3008 het hierdie toekenning in 2018 opgevolg deur die Continental Irish Car of the Yer te wen. 

In 2016 het Peugeot die nuwe 3008 onthul, beskikbaar vanaf Januarie 2017. Die motor sou 'n nuwe mylpaal vir Peugeot wees in sy strewe na die hoogste verkoopsyfer vir voertuie in die bedryf. In November 2016 is die nuwe 3008 met die algehele *CarBuyer* "Car of the Year" 2017 bekroon, asook die beste in die kategorie SNV's.  

*Diesel Car Magazine* het die 3008 die algehele toekenning van die Car of the Year vir 2017 toegeken, asook die eer vir die *Beste Medium SNV*. 

In Maart 2017 het die nuwe 3008 Europese Motor van die Jaar 2017 gewen, deur 'n jurie van 58 motorjoernaliste uit twee en twintig Europese lande. Die toekenning kom dieselfde dag toe die PSA-groep 'n ooreenkoms van $ 2,3 miljard aangekondig het om die Opel- afdeling van GM te koop. Opel se Astra het die Car of the Year in 2016 gewen, het binne twee jaar met hierdie twee toekennings gereageer, het Jean-Philippe Imparato, uitvoerende hoof van Peugeot Group, gesê: "Dit is 'n alliansie van wenners".  

Lêer:2014 Peugeot 3008 (T8 MY13) Allure HDi wagon (2015-07-16) 01.jpg |Oorspronklike model
Lêer:2014 Peugeot 3008 (T8 MY13) Allure HDi wagon (2015-07-16) 02.jpg |oorspronklike model

Lêer:Peugeot 3008 Business-Line (Facelift) – Frontansicht, 30. November 2014, Düsseldorf.jpg|Facelift 
Lêer:Peugeot 3008 Business-Line (Facelift) – Heckansicht, 30. November 2014, Düsseldorf.jpg|Facelift

Lêer:Peugeot 3008 CN 3 China 2014-04-16.jpg|Chinese model
Lêer:Peugeot 3008 CN 002 China 2013-03-04.jpg|Chinese model

Lêer:Peugeot 3008 A facelift.jpg |Tweede generasie facelift
Lêer:Peugeot 3008 A facelift rear.jpg |Tweede generasie facelift

## Tweede generasie (2016 – hede) 
'n Tweede generasie 3008 is in Mei 2016 deur Peugeot aangekondig en is in September 2016 vir die eerste keer aan die publiek op die Motorskou in Parys vertoon. Die ontwerp daarvan stel die voertuig in staat om met groot mededingers in die C-segmentmark van SNV's mee te ding, wat die afgelope jare 'n prominente mark was. 

Kenmerke sluit in 'n agt-duim-raakskerm op die middelkonsole, 'n 12,3-duim aanpasbare gesigsvertoonskerm, en die kleiner stuurwiel wat standaard geword het in alle huidige Peugeot-modelle. 

## Toekennings 
* Europese motor van die jaar 2017 
* *CarBuyer* Car of the Year 2017  
* *DieselCar Magazine* Car of the Year 2017 
* *DieselCar Magazine* Beste medium SNV 2017 

## Verwysings 
## Eksterne skakels
Vismeel

duimnael|Verpoeierde vismeel
**Vismeel** is 'n kommersiële produk wat meestal gemaak word van vis wat nie vir menslike gebruik bestem is nie; vismeel word gewoonlik gebruik om plaasdiere in die landbouomgewing te voed. Aangesien die voedingswaarde hoog is en dit goedkoop is om te produseer, speel vismeel 'n kritieke rol in die groei van fabrieksplase en die aantal plaasdiere wat moontlik is om te teel en te voed. 

Vismeel word gemaak van die bene en die afval wat oorbly van visse wat deur kommersiële visserye gevang word. Die oorgrote meerderheid van die vis waaruit vismeel vervaardig word, word nie vir menslike verbruik gebruik nie; vismeel word eerder uit byvangste vervaardig. 

Vismeel neem die vorm van poeier of koek aan. Hierdie vorm word verkry deur die vis en visdele te droog en dit dan fyn te maal. As die vis wat gebruik word 'n vetterige vis is, word dit eers gepers om die meeste visolie te onttrek.  

Die produksie van vismeel is kontroversieel. Dit moedig korporatiewe visserye aan om nie hul opbrengste van byvangste (waaruit vismeel gemaak word) te beperk nie, en lei dus tot die uitputting van ekosisteme, omgewingsbeskadiging en die ineenstorting van plaaslike visserye. Die rol daarvan in die fasilitering van die teel en oorvoeding van miljoene varke en hoenders op fabrieksplase word gekritiseer deur diereregte en dierewelsyngroepe. Produsente van vismeel argumenteer dat vismeel se rol in die voeding en teel van miljoene plaasdiere bydra tot die produksie van meer voedsel en voeding vir miljoene mense regoor die wêreld. 

## Geskiedenis 
Vis-neweprodukte is histories gebruik om pluimvee, varke en ander gekweekte visse te voed. 'n Primitiewe vorm van vismeel word aan die begin van die 14de eeu in *The Travels of Marco Polo genoem*: "hulle maak hul beeste, koeie, skape, kamele en perde gewoond aan droë vis wat gereeld aan hulle gevoer word, sonder enige teken van afkeur. "Die gebruik van haring as industriële grondstof het reeds in ongeveer 800 n.C. in Noorweë begin; 'n baie primitiewe proses om die olie met behulp van houtborde en klippe uit die haring te pers.  Vanaf 2010 word ongeveer 56% van die vismeel gebruik vir visboerdery, ongeveer 20% is in varkvoer gebruik, ongeveer 12% in pluimveevoer, en ongeveer 12% in ander gebruike, wat kunsmis insluit. 

## Vissoorte gebruik 
Vismeel kan van byna enige soort seekos gemaak word, maar word meestal vervaardig uit klein seevis met 'n groot persentasie bene en olie, en word gewoonlik nie as direkte menslike verbruik beskou nie. Die vis wat slegs vir vismeeldoeleindes gevang word, word "industriële vis" genoem.

## Verwysings
Alfabetiese lys van Suid-Afrikaanse vlinders

Hier volg ’n sorteerbare lys van Suid-Afrikaanse vlinders (Lepidoptera):

Citrus swallowtail Christmas butterfly (Princeps papilio demodocus) 04.jpg|Lemoenvlinder
African migrant (Catopsilia florella) male.jpg|Afrikaanse swerwer
Junonia orithya-Thekkady-2016-12-03-001.jpg|Padwagtertjie
Vanessa cardui, c, Tweeling.jpg|Sondagsrokkie
Smoky orange tip (Colotis euippe omphale) male.jpg|Donkeroranjepuntjie
Brownvein White (Belenois aurota subsp. aurota) Grasveldwitjie Moreleta Kloof.jpg|Grasveldwitjie
Common Scarlet (Axiocerses tjoane) - Flickr - berniedup, crop.jpg|Ralierooivlerkie
Two-pip Policeman (Coeliades pisistratus).jpg|Dubbelkol-konstabel
Cyligramma latona, herfs, Pretoria.jpg|Male bird showing white back plumage|Uilmot
Verdant Pearl (Parotis baldersalis) (31559418654).jpg|Groenpêrelmot

## Bronne 
* iNaturalist: Butterflies and Moths (Order Lepidoptera)
* SANBI Biodiversity Series 16 - Butterflies of South Africa’s National Botanical Gardens, An illustrated checklist compiled by Christopher K. Willis & Steve E. Woodhall
* International Union for Conservation (IUCN) of Nature’s Red List of Threatened Species
* Woodhall, Steve - Field Guide to Butterflies of South Africa, 2005, ISBN 978-1-86872-24-7, Uitgewer: Struik Nature
* Skoenlapperlys saamgestel deur die Landboutaalkomitee met medewerking van die Taaldiensburo van die Departement van Onderwys, Kuns en Wetenskap, 1959
* Waterberg Biosoektog: Waterberg Skoenlapperlys
* Waterberg Biosoektog: Lys van motte wat in die Waterberge afgeneem is
* Wildlife Den – South African Wildlife Photography
* LepiMAP - Atlas of African Lepidoptera
* Mielie-Inligtingsgids 2017: Insekplae, saamgestel deur die LNR-Instituut vir Graangewasse

## Sien ook 
* Vlinder
* Mot
* Skoenlapper
* Insek
Denis Sjmihal

**Denis Anatolijowitsj Sjmihal** (Oekraïens: Денис Анатолійович Шмигаль; gebore 15 Oktober 1975) is 'n Oekraïense sakeman en politikus wat van 4 Maart 2020 tot 17 Julie 2025 as die eerste minister van Oekraïne gedien het. Voor sy aanstelling as eerste minister, was hy goewerneur van die Iwano-Frankifsk-oblast en 'n waarnemende viseminister in die Hontsjaroek-regering.

Sedert sy aanwysing as eerste minister was Sjmihal in beheer van die regering se hantering van die Covid-19-pandemie in Oekraïne en die voer van die oorlog met Rusland.

## Biografie
Sjmihal is in 1975 in Lwif in die weste van Oekraïne toe die land nog deel was van die Sowjetunie, gebore. Hy het in 1997 'n graad in ekonomie aan die Lwif Politegniese Nasionale Universiteit verwerf voordat hy in 2003 'n doktorsgraad in ekonomie van die universiteit ontvang het. 

Hy het as 'n rekenmeester vir verskeie maatskappye tussen 1997 en 2005 gewerk. Sjmihal was tussen September 2005 en Junie 2006 adjunkhoofdirekteur van 'n maatskappy genaamd "LA DIS". Van Junie 2006 tot Augustus 2008 was hy die direkteur van die beleggingsmaatskappy "Comfort-Invest". Sjmihal was toe, tussen September 2008 en September 2009, hoofdirekteur van 'n maatskappy genaamd "ROSANINVEST LLC". 

Van 2009 tot Desember 2013 het hy senior ampte in die Lwif-oblast beklee. Hy was 'n onsuksesvolle onafhanklike kandidaat vir die Oekraïense parlement in die 2014 parlementêre verkiesing. Hy was toe die jaar daarna 'n onsuksesvolle kandidaat vir die Lwif-oblast-raad. Hy is op 4 Februarie 2020 as die minister van streeksontwikkeling aangestel. Sjmihal is toe presies 'n maand later deur president Wolodimir Zelenski as die eerste minister van Oekraïne aangewys.

## Verwysings 
## Eksterne skakels
Straat van Torres-eilande

[duimnael|380px|Torres Straat-eilande, geleë tussen Australië en [Nieu-Guinee|Papoea-Nieu-Guinee]]
Die **Straat van Torres-eilande** is 'n groep van ten minste 274 klein eilande wat in die Straat van Torres lê, die waterweg wat die verre Noord-Australiese skiereilande en die eiland Nieu-Guinee skei. Die eilande beslaan 'n oppervlakte van ongeveer 48000 km2, maar die totale landoppervlakte van die eilande beslaan net 566 km2. 

duimnael|250px|links|Handeldryf per kanoe by Erub (Darnley-eiland), 1849
Slegs 14 van die eilande word bewoon. Die bevolking van die Straat van Torres-eilande is in die Australiese sensus van 2016 op 4,514 aangeteken, met 91,8% van hulle wat hulself as inheemse Straat van Torres-eilandmense geïdentifiseer het. Alhoewel hulle gereken word as inheemse volke van Australië, verskil Straat van Torres-eilandmense (hoofsaaklik Melanesies) etnies, kultureel en taalkundig van die Aborigine Australiërs. 

## Eksterne skakels
Biesiesleegte

**Biesiesleegte** kan verwys na:

# Biesiesleegte (Noord-Kaap, lat -31,59, long 21,10) 
# Biesiesleegte (Oos-Kaap, lat -32,86, long 26,17),
Oos-Afrikaanse Skeur

[thumb|300px|’n Kaart van [Oos-Afrika wat van die historiese vulkane (rooi driehoeke) in die gebied wys, asook die Afardriehoek (donkerpienk), waar drie tektoniese plate van mekaar wegtrek al langs die Oos-Afrikaanse Skeur: die Arabiese, Nubiese en Somaliese Plaat.]]
Die **Oos-Afrikaanse Skeur** is ’n aktiewe geologiese skeur in Oos-Afrika. Dit het omtrent aan die begin van die Mioseen, 22&nbsp;miljoen tot 25&nbsp;miljoen jaar gelede, begin ontwikkel. Dit is voorheen as deel van die Groot Skeurvallei beskou wat noordwaarts tot in Klein-Asië strek. Die term "Groot Skeurvallei" word deesdae selde in geologie gebruik, want dit word beskou as twee aparte, maar verwante, skeurstelsels.

Die Oos-Afrikaanse Skeur, ’n smal sone, is ’n ontwikkelende plaatgrens waar die Afrikaplaat besig is om in twee tektoniese plate, die Somaliese en Nubiese Plaat, te verdeel in ’n tempo van 6-7&nbsp;mm per jaar. As die skeuring voortduur, sal ’n litografiese skeuring binne 10&nbsp;miljoen jaar voorkom. Dan sal die Somaliese Plaat wegskeur van die res van Afrika en sal ’n nuwe oseaanbekken vorm.

## Omvang
Die Oos-Afrikaanse Skeurstelsel is ’n reeks aparte skeurbekkens wat oor duisende kilometers strek. Dit bestaan uit twee hooftakke. Die Oostelike Skeurvallei (ook bekend as die Gregoryskeur) sluit die Hoof- Ethiopiese Skeur in wat ooswaarts loop vanaf die Afardriehoek van Ethiopië en suidwaarts as die Keniaanse Skeurvallei. Die Westelike Skeurvallei sluit die Albertineskeur in, en verder suid die vallei van die Malawimeer. Noord van die Afardriehoek volg die skeur een van twee paaie: wes na die Rooiseeskeur of oos na die Adenskeur in die Golf van Aden.

Die skeur loop van die Afardriehoek deur Oos-Afrika tot in Mosambiek. Dit loop deur Ethiopië, Kenia, Uganda, Rwanda, Burundi, Zambië, Tanzanië, Malawi en Mosambiek. Dit loop ook aan die kus van Mosambiek.

## Geologiese evolusie
Voor die skeuring het groot hoeveelhede kontinentale basalt na die oppervlak gevloei en dit het die opligting van die Ethiopiese, Somaliese en Oos-Afrikaanse plato tot gevolg gehad. Die eerste fase van skeuring is gekenmerk deur gelokaliseerde skeurings en magmatisme al met die skeursone langs. Tydperke van uitbreiding is afgewissel deur tye van relatiewe onaktiwiteit. Daar was ook die reaktivering van ’n voor-Kambriese swakheid in die aardkors, die samesmelting van verskeie kratons, verskuiwings met groot grensbreuke langs en die ontwikkeling van diep, asimmetriese bekkens.

## Verwysings
## Skakels
Minki van der Westhuizen

**Willemien “Minki” van der Westhuizen** (gebore 26 Februarie 1984) is 'n Suid-Afrikaanse model en televisiepersoonlikheid.

## Vroeë lewe 
Van der Westhuizen is in Durbanville, Wes-Kaap, gebore en matrikuleer aan Hoërskool Stellenberg, naby Bellville.

## Loopbaan 
### Modelwerk 
Van der Westhuizen het op die ouderdom van 16 met modelwerk begin. In haar matriekjaar, 2002, is sy gekies deur 'n modehuis, Guess, om deel van 'n internasionale veldtog te wees. Van der Westhuizen word deur Max Models in Kaapstad verteenwoordig. In 2002, 2003, 2006 en 2007 verskyn sy in die swemdraguitgawe van die Suid-Afrikaanse tydskrif *Sports Illustrated*, asook op die voorblad van die tydskrif *GQ*.

Sy is deur die tydskrif, Maxim, as nommer 24 van 100 mooiste vroue in 2003 gelys en is as die sexy’ste vrou ter wêreld aangewys deur die lesers van die tydskrif *FHM* in 2004. In 2003 is sy ook gekies as die gewildste prikkelpop deur die Amerikaanse weermagtroepe wat diensplig in Irak gedoen het.

### Televisie 
Van der Westhuizen het in die spesiale uitsending van 2006 *Sports Illustrated* se swemdrag uitgawe verskyn op die M-Net kanaal. In 2007 was sy in 'n episode van *Behind the Name*, 'n dokumentêre reeks op E.tv wat in elke episode op 'n bekende persoon fokus. Van der Westhuize het haar eerste ontmoeting met televisieaanbieding gehad met die SABC2-reeks, Pasella in 2007. Kykers kon haar as persoon beter leer ken en haar toenemendheid en sprankelende persoonlikheid het die vloei van die onderhoudvoering vergemaklik. 

Van der Westhuizen was ook vir twee seisoene die aanbieder van die realiteitsreeks op kykNET, Boer Soek 'n Vrou, wat ook gemaak het dat sy die Aanbieder van die Jaar-toekenning gewen het by die Huisgenoot Tempo-toekennings. Sedert 2019 het sy haar eie geselsprogram op die Via-kanaal op DStv, *Minki*.

## Film 
In 2007 vertolk van der Westhuizen die rol van Mimi in die film, *Big Fellas*.

## Toekennings 
* Huisgenoot Tempo-toekenning: Aanbieder van die Jaar (2018)

## Persoonlike lewe 
Van der Westhuizen het vanaf 2004 tot 2006 met oud-Proteakrieketkaptein Graeme Smith uitgegaan. In 2007 is sy met 'n sakeman van Stellenbosch, Constant Visser, getroud, maar in November 2009 is hulle geskei. 

In Junie 2012 is sy met die rugbyspeler Ernst Joubert getroud. Die egpaar het drie dogters: Katerien (gebore Julie 2013), Elise (gebore Augustus 2014) en Elsa (gebore Maart 2018).

## Bronnelys 
* https://en.wikipedia.org/wiki/Minki_van_der_Westhuizen 
* https://briefly.co.za/34875-minkie-van-der-westhuizen-biography-age-baby-husband-wedding-family-stunning-hair-instagram-contact-details.html
* https://peoplepill.com/people/minki-van-der-westhuizen/
* https://informationcradle.com/minki-van-der-westhuizen/

## Eksterne skakels 
* https://www.minkivanderwesthuizen.com/
Biesiesleegte (Oos-Kaap, lat -32,86, long 26,17)

Die **Biesiesleegte** is 'n lopie in die Oos-Kaap van Suid-Afrika. Dit is deel van die opvanggebied van die Groot-Visrivier.
Biesiesleegte (Noord-Kaap, lat -31,59, long 21,10)

Die **Biesiesleegte** is 'n spruit in die Noord-Kaap in Suid-Afrika. Dit vloei langs die R353-pad tussen Fraserburg en Williston in die Karoo Hoogland.
Christiana Figueres

**Karen Christiana Figueres Olsen** (gebore op 7 Augustus 1956) is 'n Costa Ricaanse diplomaat met 35 jaar ervaring in nasionale en internasionale politiek op die hoogste vlak. In Julie 2010 is sy aangestel as sekretaris-generaal van die UNFCCC, die Verenigde Nasies se Klimaatveranderingskonferensie, ses maande na die mislukte Kopenhagen-klimaatveranderingskonferensie (COP15) in 2009. Sy het die Nederlander Yvo de Boer in die pos opgevolg.

In die daaropvolgende jare het Figueres hard gewerk om die onderhandelingsproses rondom die Klimaatverdrag weer op koers te kry, met die fokus op deursigtigheid en samewerking. Gedeeltelik as gevolg van haar pogings, is die Parys-ooreenkoms in Desember 2015 gesluit. 

Christiana Figueres is op 18 Julie 2016 opgevolg as sekretaris-generaal van die UNFCCC deur die Mexikaanse Patricia Espinosa.

Tydens haar wetenskaplike loopbaan het sy aan klimaatsverandering, volhoubare ontwikkeling, energie, grondgebruik, en tegniese en finansiële ontwikkeling gewerk. Figueres hou gereeld lesings en is die skrywer van 'n reeks boeke. 

In Februarie 2020 publiseer sy 'n boek waarin sy openlik betoog vir burgerlike ongehoorsaamheid om die klimaat te red. 

Christiana Figueres het twee dogters en is Spaans, Engels en Duits magtig.

## Verwysings 
## Eksterne skakels
* Christiana Figueres se webwerf
Skeurvallei

250px|duimnael|Die Oos-Afrikaanse Skeurvallei. Van links is die Upemba-, Mweru-, Tanganjika- en Rukwameer. Die Tanganjikameer is die grootste een in die middel.
duimnael|regs|250px|1. Horst; 2. Slenk; 3. Afskuiwing
’n **Skeurvallei** (ook genoem ’n **sinkdal** of **slenkdal**) is ’n reguit laagland tussen verskeie hooglande of bergreekse wat geskep word deur ’n geologiese skeur of breuk. ’n Skeurvallei vorm op die grens van twee tektoniese plate wat in teenoorgestelde rigtings beweeg of by ’n oopspreiding van die aardoppervlak, en dit word verder verdiep deur die kragte van erosie. Wanneer die spanningskragte groot genoeg is dat die plaat skeur, val ’n blok tussen die twee blokke aan weerskante van hom in, en dit vorm ’n **slenk**. Die inval van die middelste blok vorm die feitlik parallelle, steil walle van ’n skeurvallei wanneer dit nuut is. Dit is die begin van die skeurvallei, maar namate die proses voortduur, word die vallei breër totdat dit ’n groot bekken is wat gevul word met sediment van die skeurwalle en omringende gebied. 

Een van die beste voorbeelde van hierdie proses is die Oos-Afrikaanse Skeur. Skeure kan op alle hoogtes op aarde voorkom, van die seebodem tot plato's en bergreekse. Hulle word dikwels verbind met ’n aantal aangrensende skeurvalleie, wat gewoonlik geologies beskou word as deel van die hoofskeurvallei.

Soms vind die opstuwing van 'n blok plaas; dié verhewe gebied is bekend as 'n **horst**. 

## Skeurvalleimere
Baie van die wêreld se grootste mere is in skeurvalleie geleë. Die Baikalmeer in Siberië, ’n wêrelderfenisgebied, lê in ’n aktiewe skeurvallei. Baikal is die diepste meer in die wêreld en, met 20% van alle vloeibare vars water op aarde, ook die een met die grootste volume. 

Die Tanganjikameer, die tweede diepste meer en die een met die tweede grootste volume, is in die westelike arm van die aktiewe Oos-Afrikaanse Skeur. Ook die Bowemeer in Noord-Amerika, die grootste varswatermeer wat oppervlak betref, lê dalk in ’n antieke skeurvallei. 

## Verwysings
## Verdere leesstof
* 
* 

## Skakels
Coegarivier

Die **Coegarivier** is 'n rivier met sy monding 20 km noord van Port Elizabeth in die Oos-Kaap, Suid-Afrika.

## Eksterne skakel 
* Google-kaart van die Coegarivier se monding by Geonames.org (cc-by)
Venturi-effek

Die **venturi-effek** is 'n verlaging in druk wanneer die vloeier deur 'n vernouing vloei. Die verlaging word beskryf volgens die Bernoullibeginsel:

## Vloeimeting 
thumb|regs|500px|Venturi-opstelling om vloei in 'n pyp te meet. Die temperatuur word benodig om die digtheid te bepaal.

Die venturi-effek kan gebruik word om die vloei van vloeiers te bepaal. Dit word gedoen deur 'n massa- en energiebalans tussen punt 1 en punt 2 te doen volgens die tekening aan die regterkant:

**Energiebalans**

Volgens die Bernoullibeginsel is:

:{v^2 \over 2}+gh+{P\over\rho}=\mathrm{konstant}

:{v_1^2 \over 2} + gh_1 + {P_1 \over \rho_1} = {v_1^2 \over 2} + gh_2 + {P_2 \over \rho_2}

**Massabalans**

:W_1 = W_2  Indien W = \rho V, dan:

:\rho_1 V_1 = \rho_2 V_2  Indien V = v A, dan:

:\rho_1 v_1 A_1 = \rho_2 v_2 A_2  Indien A = \frac{\pi}{4}D, dan:

:\rho_1 v_1 D_1 = \rho_2 v_2 D_2

Nou is daar twee vergelykings om die twee onbekendes, v_1 en v_2 op te los.

Waar:

## Kyk ook 
* Bernoullibeginsel
* Vloeimeetskyf
* Spuitstuk
* Annubar
* Pitotbuis
* Pypvloei

## Eksterne skakels
Osei Kofi Tutu I

**Osei Kofi Tutu I** was een van die stigters van die Asjantiryk, met die hulp van sy hoofpriester, Okomfo Anokye. Die Asjanti was ’n sterk, oorloglustige en hoogs gedissiplineerde volk van Wes-Afrika. Osei Tutu het ’n verbond van Asjanti-state teen hulle oorheersers, die Denkyira, gelei en hulle verslaan. Deur diplomasie en oorlogvoering het hy daarna die leiers van ander Asjanti-stadstate oorreed om trou aan sy hoofstad, Kumasi, te sweer. 

Deur sy hele bewind is hy van raad voorsien deur Anokye, ’n geestelike wie se spirituele invloed op die volk gehelp het om die ryk te stig.

## Asjantiryk
Die Asjantiryk is amptelik in 1701 gestig en Osei Tutu is gekroon as *Asantehene* (koning van die Asjanti). Hy het op die troon gebly tot met sy dood in omstreeks 1717. Osei Tutu was die vierde heerser in die koninklike geskiedenis van die Asjanti nadat hy sy oom, Obiri Yeboa, opgevolg het. Die Asjanti het die grootste deel uitgemaak van die Akanvolk.

## Verwysings
### Bronne
*"Osei Tutu (d. 1717)", Black History Pages.
*https://archive.is/20040428083020/http://members.tripod.com/~Abyssinia/Africa/OseiTutu.html
*"Osei Tutu", Encyclopædia Britannica.

## Skakels
Russia Beyond

duimnael|Die embleem van *Russia Beyond*
***Russia Beyond the Headlines (RBTH)*** of kortweg ***Russia Beyond*** is 'n Russiese webtuiste en multimedia-projek wat deur die outonome nie-winsgewende organisasie *TV Novosti* in veertien tale gepubliseer en redaksioneel versorg word. Die doelwit is om 'n positiewe beeld van Rusland in die buiteland te versprei met artikels en agtergrondinligting wat gewoonlik selde ingang vind tot die hoofstroommedia. *TV Novosti* word deur die Russiese regering befonds.

Tot en met 2017 is *Russia Beyond* ook as bylae in 26 voorste internasionale dagblaaie in 21 lande en 16 tale gepubliseer.

## Verwysings 
## Eksterne skakels 
;Amptelike webtuiste
----
* *Russia Beyond*
;Sosiale media
----
* *Russia Beyond op Instagram*
Vergiettes

duimnael|'n Vlekvrye staal vergiettes
duimnael
'n **Vergiettes** is 'n kombuisgereedskap wat gebruik word om water of vloeistof van voedsel, soos pasta, groente of rys, te dreineer of om groente te spoel. Die geperforeerde aard van die vergiettes laat vloeistowwe dreineer, terwyl die vaste stowwe binne gehou word.

Gewoonlik word vergiettesse van 'n ligte metaal soos aluminium of dun gerolde vlekvrye staal gemaak. Vergiettesse word egter ook van plastiek, silikoon, en keramiek gemaak.

## Sien ook 
* Sif

## Verwysings 
## Eksterne skakels
Aleksander Malofejef

**Aleksander Dmitrijewitsj Malofejef** (Russies: Александр Дмитриевич Малофеев; gebore 21 Oktober 2001 in Moskou) is 'n Russiese pianis.

## Biografie  
### Vroeë lewe 
Aleksander Malofejef is die seun van Dmitri Aleksandrowitsj Malofejef, 'n ingenieur, en Dr. Lyudmila Borisovna Malofejef. Hy het 'n ouer suster en 'n jonger broer. Hy het op 5-jarige leeftyd die klavier begin studeer. Teen die ouderdom van sewe het hy begin belangstel in die musiek van Tsjaikofski, Sjostakowitsj, Mahler, Rachmaninoff en Prokofiëf. 

In 2014 het Malofejef met lof gegradueer aan die *Musiekskool vir Kinders N. P. Osipova*. Hy het voortgegaan met sy studies onder Elena Beryozkina, Geëerde Kulturele Werker van die Russiese Federasie, aan die Gnessin Staats-musiekkollege in Moskou, waar hy in 2019 gegradueer het. Hy studeer tans aan die Moskou Konservatorium in die klas van Sergei Dorenski. Die Gnessin skool en Moskou Konservatorium het reeds verskeie noemenswaardige pianiste soos Jefgeni Kissin, Sviatoslav Richter, en Vladimir Ashkenazy opgelei.

### Loopbaan 
Malofejef het internasionale erkenning ontvang tydens die 8ste Internasionale Tsjaikofski Kompetisie vir Jong Musikante wat in Moskou in 2014 gehou is en waar hy die eerste prys en goue medalje verower het. 

Twee jaar later is die Grand Prix tydens die Grand Piano – Internasionale Kompetisie vir Jong Kunstenaars in Moskou aan hom toegeken.

In 2019 het Malofejef tweede prys en die silwer medalje tydens die 1ste China Internasionale Musiekkompetisie gewen.

Aleksander Malofejef is die ontvanger van verskeie internasionale pryse.

Tydens die opening van die Internasionale Klavierfees van Brescia en Bergamo in April 2017 in Italië is die "Premio Giovane Talento Musicale dell'anno 2017" aan hom toegeken (Beste Jong Musikant van 2017).

## Diskografie 
* *Aleksander Malofejef se debuut*; DVD; opgeneem deur die Master Performers etiket; Queensland Konservatorium Griffith-universiteit, Australië; Junie 2016.

## Verwysings  
## Eksterne skakels 
* 
* Malofejef by die Mariinsky Teater
* Aleksander Malofejef speel E. Grieg se Klavierconcerto in A mineur, Op.16. op Youtube
Daniil Trifonof

**Daniil Olegowitsj Trifonof** (Russies: Дании́л Оле́гович Три́фонов; gebore op 5 Maart 1991) is 'n Russiese pianis en komponis. *The Globe and Mail* het hom "waarskynlik vandag se voorste klassieke virtuoos" genoem . Volgens *The Times* is hy "sonder twyfel die mees verstommende pianis van ons era". Trifonof se eerbewyse sluit 'n Grammy toekenning (2018) in, sowel as die Gramophone Classical Music Awards se Kunstenaar van die Jaar-toekenning vir 2016. Hy het as solis opgetree saam met orkeste soos die New York Filharmoniese Orkes, Cleveland Simfonieorkes, Koninklike Filharmoniese Orkes, Londen Simfonieorkes, Mariinsky Teater-orkes, Koninklike Concertgebouw-orkes, Berliner Philharmoniker,  San Francisco Simfonieorkes, Houston Simfonieorkes en die München Filharmoniese Orkes, en verskyn by die Royal Festival Hall, Carnegie Hall, John F. Kennedy Sentrum vir die Uitvoerende Kunste, Berliner Philharmoniker, Théâtre des Champs-Élysées, Concertgebouw en die Seoul Kunstesentrum.

Trifonof het op 5-jarige ouderdom klavier begin leer. Hy het sy eerste solo-opvoering op die ouderdom van 7 gegee. In 2000 het hy onder Tatiana Zelikman aan die Gnessin Musiekskool in Moskou begin studeer. Trifonof het vanaf 2009 tot 2015 onder Sergei Babayan aan die Cleveland Musiekinstituut studeer. In 2011 het hy die eerste prys en die Grand Prix tydens die Internasionale Tsjaikofski-kompetisie gewen, bykomend tot eerste prys tydens die Arthur Rubinstein Internasionale Klavier-meesterkompetisie. In 2010 was hy 'n pryswenner tydens die Internasionale Chopin-klavierkompetisie. In 2013 het Trifonof 'n opnamekontrak geteken met DG. Sy eerste album vir die plaatetiket, 'n regstreekse opname van sy solo debuutopvoering by Carnegie Hall, is genomineer vir 'n Grammy toekenning vir Beste Klassieke Instrumentale Solo Opvoering. Hy het in 2018 'n Grammy gewen vir sy opname van die volledige études vir klavier deur Liszt. Sy albums het verskyn op internasionale speellyste, met sewe wat op die Billboard-tydskrif se Top Klassieke Album-Speellys verskyn het. 

## Verwysings
## Eksterne skakels
* Amptelike webwerf
Danielsrivier (Groot-Vis)

Die **Danielsrivier** is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.
Daggaboerloop

Die **Daggaboerloop** is 'n droë lopie in die Oos-Kaap van Suid-Afrika. Dit is deel van die opvanggebied van die Groot-Visrivier.
Asjanti (streek)

duimnael|Die Asjantistreek se posisie in Ghana.
Die **streek Asjanti** is in die suide van Ghana geleë en is die derde grootste van 16 administratiewe streke. Dit het ’n oppervlakte van 24&nbsp;389&nbsp;km2, of 10,2 persent van Ghana se totale oppervlakte. Dit is egter die streek met die grootste bevolking: 4&nbsp;780&nbsp;380 volgens die 2011-sensus; dit is 19,4% van Ghana se totale bevolking. Die grootste stad en streekhoofstad is Kumasi.

## Geskiedenis
In die laat 17de eeu het die Asantehene (koning van die Asjantivolk), Osei Tutu I (omstreeks 1695-1717), en sy hoofpriester, Okomfo Anokye, die Koninkryk Asjanti gestig. Onder Osei Tutu het die gebied geweldig uitgebrei en die weermag is in ’n doeltreffende gevegsmag omskep. In 1701 het die Asjantiweermag Denkyira verower, en dit het die Asjanti toegang tot die Golf van Guinee en die Atlantiese Oseaan-kushandel met Europeërs gegee. Die Asantehene het die Asjanti aangesê om nie weerstand te bied nie, want hy was bang vir ’n volksmoord. Kort daarna het goewerneur William Maxwell ook in Kumasi aangekom.

duimnael|links|260px|Die Asanteberge en Bosumtwimeer.
Brittanje het die gebiede van die Asjanti en die Fanti geannekseer. Asantehene Agyeman Prempeh is afgesit en gevange geneem, en hy en ander Asjantileiers is na die Seychelle verban. Die Asanteryk is ontbind. Die Britte het amptelik aangekondig die gebied van die Asjantiryk en die kusstreke is nou die Goudkuskolonie. 

In Januarie 1902 het die Britte die koninkryk finaal as ’n protektoraat afgekondig. Die Ashantiryk se selfregering is op 31 Januarie 1935 herstel en koning Prempeh II is in 1957 teruggeplaas op die troon. Toe Ghana sy onafhanklikheid van Brittanje in 1957 verkry, het die Asjantiryk ’n politieke unie met dié land gevorm.

Vandag bestaan die Asjantiryk as ’n konstitusioneel beskermde, subnasionale kwasistaat en tradisionele gesag in ’n verbintenis met die Republiek van Ghana. 

Die huidige Asjantikoning is Otumfuo Osei Tutu II Asantehene. Asjanti is die tuiste van die Bosumtwimeer, Ghana se enigste natuurlike meer. Die streek se huidige inkomste word hoofsaaklik verkry uit handel in goudstawe, kakao, kolaneute en landbou; woude is ook afgekap om broodwortels, mielies en jams te plant.

## Verwysings
## Skakels